jkorsvik/nowiki_second_scrape_merged huggingface dataset:
De hvite bussene (TV-film)

De hvite bussene er en norsk TV-film som ble sendt på NRK i 1988. Filmen handler om den norske diplomaten Niels Christian Ditleff og hans innsats under den andre verdenskrig med å bringe skandinaviske fanger ut av tyske fengsler og konsentrasjonsleire. Rollen som diplomaten Niels Christian Ditleff blir spilt av Wilfred Breistrand. Manus og regi var ved Ulf Breistrand og Jarl Emsell Larsen.  I forestillingen blir det benyttet dokumentarmateriale og rekonstruksjoner.


== Handling ==
Den norske diplomaten Niels Christian Ditleff ledet under den andre verdenskrig Den norske Reliefsentral i Stockholm. Han mobiliserte lederen for det svenske Røde kors, grev Folke Bernadotte, til aksjonen for å bringe skandinaviske fanger ut av tyske fengsler og konsentrasjonsleire. «London-regjeringen» fulgte imidlertid «stay put»-doktrinen: Fangene skulle forbli der de var. Resultatet ble en omfattende operasjon gjennomført av danske og svenske hjelpekors med hvitmalte busser som hadde rødmalte kors på takene. På krigens siste dag var 20 000 fanger av ulike nasjonaliteter brakt i sikkerhet.


== Rolleliste ==
Wilfred Breistrand - Niels Christian Ditleff
Thomas Hellberg - Grev Folke Bernadotte
Peter Sodann - Heinrich Himmler
Elisabeth Sand - Wanda Heger
Oddbjørn Hesjevoll - Dagfin Juel
Erik Hivju - Johan Christie
Björn Granath - Sven Grafström
Torfinn Nag - Hans Jacob Ustvedt
Pål Skjønberg - Didrik Arup Seip
Lennart Tollén - Christian Günther
Grethe Ryen - Fru Olavsen
Per Gørvell - Bjørn Heger
Helge Reiss - Johan Hjort
Henning Palner - Carl Hammerich
Lieselotte Holmene - Borghild Hammerich
Jesper Christensen - Hans Henrik Koch
Anitra Eriksen - Sekretær
Bodo Wolf - Walter Schellenberg
Frank Straass - Professor / SS-offiser
Friedrich Apke - SS-soldat
Preben Dietrichson - SS-soldat
Johannes Joner, John Sigurd Kristensen, Sven Nordin - Tre unge menn
Per Egil Aske - Erik Bache
Tor Aamodt, Finn Schau, Erik Lassen, Odd Midtsjø - Medlemmer av fangestyret
Bjørn Jenseg, Trond Brænne - Konsentrasjonsleirfanger
Ivar Nørve - «Harald»
Gard Øyen - Bernt Balchen
Stig Engström - Kelner
Lennart Lagerwall - Konferansier
Renata Mauer - Biblioteksvakt
Lennart Lidström - Fisker
Espen Richard Ødegård - Helge Hjort
Thomas Sachse Jacobsen - Liten gutt
Per Hjort - Svensk mann
Sandaker mannskor


== De intervjuede ==
Johan Christie
Wanda Heger
Oddvar Aas
Arne Brattli
Sivert Langholm
Caroline Ditleff-Buchberger


== Se også ==
De hvite bussene
Niels Christian Ditleff


== Referanser ==


== Eksterne lenker ==
(en) De hvite bussene på Internet Movie Database 
(no) De hvite bussene på NRK TV
Moosach (distrikt)

Moosach er et bydistrikt (Stadtbezirk) nr. 10 i Bayerns hovedstad München. 
Distriktet er oppdelt i bydelene Hartmannshofen, Pressestadt og Borstei. Navnet er hentet fra den tidligere landsbyen ved elven Moosach. 
Ved en skyteepisode 22. juli 2016 ved og i Olympia kjøpesenter, ble ti personer inklusive gjerningsmannen drept, og i tillegg ble mer enn 20 personer skadet.


== Referanser ==
Luftparaden

Luftparaden, (originaltittel: The Dawn Patrol, også vist i Norge som Nattens eskadrer) er et amerikansk krigsdrama fra 1930 regissert av Howard Hawks.


== Handling ==
I løpet av første verdenskrig blir en skvadron innenfor Royal Flying Corps stadig mer stresset på grunn av alle kampene. De to beste pilotene Courtney og Scott begynner etter hvert å hate deres kommanderende offiser, Brand (spilt av Neil Hamilton) og beskylder ham for å sende nye rekrutter direkte i kamp i alt for dårlige fly. Det pilotene ikke vet er at Brand argumenterer kontinuerlig med offiserer høyere opp i systemet for at de nye pilotene burde få langt mer øvelse, men den øverste kommandoen er desperat etter å opprettholde den britiske overlegenhet i luften, og beordrer uerfarne piloter til kamp så snart de ankommer.
Etter å ha mistet flere av skvadronens flinkeste piloter består rekkene i økende grad av nye rekrutter, som absolutt ikke har noen sjanse mot de langt mer erfarne tyske krigsveteranene. Courtney blir etter hvert utpekt som ny skvadronsjef, og får raskt vite alle problemene som Brand har opplevd med offiserer høyere opp i systemet. I tillegg er Scotts yngre bror snart blant de nye erstatningene, og blir umiddelbart beordret på oppdrag.


== Medvirkende ==
Richard Barthelmess - Dick Courtney
Douglas Fairbanks jr. - Douglas Scott
Neil Hamilton - Major Brand
Frank McHugh - Flaherty
Clyde Cook - Bott
James Finlayson - Field Sergeant
Gardner James - Ralph Hollister
William Janney - Gordon Scott
Edmund Breon - Lieutenant Phipps


== Referanser ==


== Eksterne lenker ==
(en) Luftparaden på Internet Movie Database 
(no) Luftparaden hos Filmfront 
(sv) Luftparaden i Svensk Filmdatabas 
(fr) Luftparaden på Allociné 
(nl) Luftparaden på MovieMeter 
(en) Luftparaden på AllMovie 
(en) Luftparaden på Turner Classic Movies 
(en) Luftparaden på Rotten Tomatoes
Luise Ullrich

Luise Ullrich (født Aloisia Elisabeth Ullrich 31. oktober 1910 i Wien, død 21. januar 1985 i München) var en østerriksk skuespillerinne med en filmkarriere som varte fra 1930-årene fram til hennes død.
Hun arbeidet med en rekke kjente filmskapere som Max Ophüls, Willi Forst og Rainer Werner Fassbinder.


== Filmer i utvalg ==
1932 : Rebellen
1933 : Kjærlighetslek
1933 : Der er savn i mine sanger
1935 : Victoria
1935 : Forstadsvarieté
1935 : Helene Gall-saken
1937 : Ikke lov noenting
1938 : Vilt forelsket
1944 : Nora
1949 : Lys i mørket
1960 : Til pengene skiller dere ad
1974 : Acht Stunden sind kein Tag


== Referanser ==


== Eksterne lenker ==
(en) Luise Ullrich på Internet Movie Database 
(sv) Luise Ullrich i Svensk Filmdatabas 
(fr) Luise Ullrich på Allociné 
(en) Luise Ullrich på AllMovie 
(en) Luise Ullrich hos The Movie Database
Leiholmene (Grimstad)

Leiholmene er to små øyer i Grimstad kommune. Holmene ligger helt ute i havgapet ved innløpet til Smørsund. Indre Leiholmen er på ca. 20 dekar, Ytre Leiholmen på 23 dekar, høyeste punkt på begge er ca. 10 moh. Holmene er ubebygd og lagt ut som friområde. Mellom Leiholmene og Ytre Maløya er Leiholmsundet, en mye brukt snarvei mellom Groosefjorden og Smørsund. Det er farbart for fritidsbåter og mindre kystfartøy.
Bramo 323

Bramo 323 Fafnir var en 9-sylindret stjernemotor fra andre verdenskrig. Den var hovedsakelig basert  på Siemens/Bramos tidligere erfaring med å produsere Bristol Jupiter på lisens, motoren var ikke spesielt moderne og ble bare begrenset brukt.


== Konstruksjon og utvikling ==
Utviklingen av 323 var sluttresultatet av en serie med endringer på det opprinnelige Jupiter-designet som Siemens fikk lisens på i 1929. Den første modifikasjonen var å «germanisere» (dvs. omsette tommemål til millimeter). Konstruksjonprogramket endte med å bygge en 950 hk (708 kW) Sh.22 i 1930. Som på Jupiter ble Sk.22 omtalt som en «ganske gammel motor» med ventilstenger på utenpå sylindrene foran. Utseendemessig var den lik den opprinnelige 1925-talls amerikanske ni-sylindrede Pratt & Whitney R-1340 Wasp. På midten av 1930-tallet rasjonaliserte Reichsluftfahrtministerium (RLM) navnsetting av motorer og Bramo ble tildelt 300-tallserien, Sh.14 og Sh.22 ble derfor til Bramo 314 og 322. 322 ble aldri bygget da den ble sett på som upålitelig.


== Benyttet i disse flyene ==
Arado Ar 196
Arado Ar 232
Blohm & Voss BV 222
Dornier Do 17
Dornier Do 24
Focke Achgelis Fa 223
Focke-Wulf Fw 200
Henschel Hs 126
Junkers Ju 52


== Referanser ==
EUREF89

EUREF89 er det offisielle geodetiske datumet i Norge. Internasjonalt brukes navnet European Terrestrial Reference System 1989 (ETRS89) om samme datum. 
Det er et horisontalt datum som definer en ellipsoide. Punktene på jordoverflaten blir først overført til ellipsoiden, og deretter blir de overført til det todimensjonale kartplanet ved hjelp av en kartprojeksjon. Datumet bruker GRS80-ellipsoiden. Den har sentrum i jordas massesentrum, store halvakse 6 378 137 m, lille halvakse 6 356 752,314 m og flattrykning 1⁄298,257 222 101. I Norge ligger GRS80-ellipsoiden mellom 18 og 48 m under geoiden.
EUREF89 er en regional referanseramme for den eurasiske kontinentalplaten, og en tar derfor ikke hensyn til kontinentaldrift ettersom innmålte punkter ikke vil forskyve seg relativt til hverandre. EUREF89 var likt med det globale datumet ITRF (International Terrestrial Reference Frame) i epoken 1989.0, men kontinentalplaten beveger seg ca. 2,5 cm i året. EUREF89 brukes som regel sammen med UTM-projeksjonen, og UTM-koordinater angis som nord og øst med enhet meter. EU anbefaler at EUREF89 brukes som referanseramme for geodata i Europa.
I Norge har EUREF89 erstattet de eldre datumene NGO1948 og ED50. I perioden 1994–1997 ble det ved hjelp av GPS bygget opp et helt nytt stamnett med ca. 1000 fastmerker i Norge. Deretter ble det fram til 2008 bygget opp et landsnett med ca. 11 000 punkter. Fra 2009 er EUREF89 tatt i bruk i alle landets kommuner for kartlegging og annen stedfesting av data.
EUREF89 UTM er det offisielle koordinatsystemet i Norge. I 2013 ble det innført et sekundært koordinatsystem, EUREF89 NTM, som brukes i bygge- og anleggsbransjen i tilfeller der en må ha stor målestokknøyaktighet. Dette systemet bruker en annen kartprojeksjon, men har samme datum.


== Kilder ==
«Referanserammer for Norge». Statens kartverk. 30. april 2015. Arkivert fra originalen 23. juli 2016. Besøkt 23. juli 2016. 
«De koordinatbestemte fastmerkene». Statens kartverk. 24. oktober 2014. Arkivert fra originalen 11. august 2016. Besøkt 23. juli 2016. 
Bjørn Godager (5. mai 2006). «Utfordringer med EUREF (foredrag for Veidekke)» (PDF). Høgskolen i Gjøvik. Besøkt 23. juli 2016.
USA-mesterskapet på 15 km 2016

USA-mesterskapet på 15 km 2016 (2016 USATF 15km Championships) ble arrangert 12. mars 2016, som en del av gateløpet Gate River Run i Jacksonville i Florida i USA. 


== Resultater, herrer ==


== Resultater, kvinner ==


== Eksterne lenker ==
USA T&F - 2016 USATF 15km Championships Arkivert 6. august 2016 hos Wayback Machine.
Runnerspace.com - 2016 Results - USATF 15 km Championships
USA-mesterskapet på 25 km 2016

USA-mesterskapet på 25 km 2016 (2016 USATF 25km Championships) ble arrangert 14. mai 2016, som en del av gateløpet Fifth Third River Bank Run i Grand Rapids i Michigan i USA. 


== Resultater, herrer ==


== Resultater, kvinner ==


== Eksterne lenker ==
USA T&F - 2016 USATF 25km Championships Arkivert 23. juli 2016 hos Wayback Machine.
Runnerspace.com - 2016 Results - USATF 25 km Championships
Far og sønn (1966)

Far og sønn (originaltittel: Apa) er et ungarsk drama fra 1966 regissert av István Szabó.
Filmen foregår i Ungarn etter andre verdenskrig og omhandler en ung manns forhold til sin far, fra han som liten gutt fantaserer om heltedådene han tror faren har utført under krigen, til han som politisk bevisst voksen forsoner seg med at faren i virkeligheten var en ordiner mann.


== Referanser ==


== Eksterne lenker ==
(en) Far og sønn på Internet Movie Database 
(sv) Far og sønn i Svensk Filmdatabas 
(fr) Far og sønn på Allociné 
(nl) Far og sønn på MovieMeter 
(en) Far og sønn på AllMovie 
(en) Far og sønn på Turner Classic Movies 
(en) Far og sønn på Rotten Tomatoes
Maxvorstadt

Maxvorstadt er bydistrikt nr. 3 i Bayerns hovedstad München. 
I Maxvorstadt finnes museumskvartalet Kunstareal München, med blant annet de tre billedmuseene Alte Pinakothek, Neue Pinakothek og Pinakothek der Moderne.

.
USA-mesterskapet i friidrett for junior 2016

USA-mesterskapet i friidrett for junior 2016 ble arrangert fra 24. til 26. juni 2016, på Veteran's Memorial Stadium i Clovis i California. 


== Resultater ==


=== Herrer ===


=== Kvinner ===


== Se også ==
USA-mesterskapet i friidrett 2016


== Eksterne lenker ==
(en) USATF - 2016 USATF Junior Outdoor Championships Arkivert 14. juli 2016 hos Wayback Machine. (resultater)
Wight Seaplane

Wight sjøfly var et britisk dobbeldekker sjøfly, bygget av J Samuel White & Company Limited (Wight Fly). Det var også kjent som Admiralty Type 840.


== Konstruksjon og utvikling ==
Flyet var konstruert av Howard T Wright og ble bygget ved skipsverftet J Samuel White & Company Limited, Wight Seaplane var en litt mindre versjon (61 m (18.59 m) span) av Wight Pusher Sjøfly. Flyet var en vanlig dobbeltdekker, et sjøfly med åpne sittebrønner plassert i tandem (etter hverandre), og i nesen var det montert en  225 hp (168 kW) Sunbeam motor. Femti to fly ble bygget og levert, og ytterligere 20 ble produsert som reservedeler. De ble bygget av  Portholme Aviation and William Beardmore & Co.


== Flyet i bruk ==
Wight Seaplane ble brukt av RNAS i Dundee, Felixstowe, Scapa Flow og Gibraltar for anti-ubåt patruljering mellom 1915 og 1917.


== Referanser ==
Sopwith Bat Boat

Sopwith Bat Boat var en britisk flybåt konstruert og bygget fra 1912 til 1914. Det var et én-motors skyvefly og dobbeltdekker. Bat Bost var den første vellykkede flybåten og amfibiefly bygget i Storbritannia, og mange av dem ble brukt av Royal Navy, Hellas og i Tyskland.


== Utvikling og design ==
Sommeren 1912 startet den britiske flypioneren Thomas Sopwith, som også var en ivrig seiler og racerbåt-entusiast, utformingen av en flybåt som fikk navnet «Bat Boat» etter en flyvemaskin i Rudyard Kiplings novelle With The Night Mail, for å kombinere sine interesser i luftfart og sjø. Den endelige konstruksjonen ble en dobbeltdekker, drevet av en Gnome roterende motor i en traktor konfigurasjon. Skroget var laget av kryssfiner plater sydd på plass med kobbertråd. Det ble bygget ved S. E. Saunders skipsbyggere i Cowes på Isle of Wight som stid for byggingen av skroget, mens vingene, på ca 30 ft (9.15 m)  ble bygget ved Sopwith's flyskole på Brooklands. Flyet var nær ferdigbygget  i august 1912, ble det oppgitt og forlatt, og aldri fløyet.


== Litteratur ==
Mortimer Singer £500 Prize. Flight, 12. juli 1913, s. 762.
Sopwith Batboat Wrecked. Flight, 30. august 1913. s. 967.
The Olympia Exhibition 1914. Flight, 21. mars 1914. s. 294–312.
The "Daily Mail" Circuit of Britain. Flight, 31. juli 1914. s. 800.
The "Round Britain" Machines. Flight 21. august 1914, s. 873–875.
"Milestones" The Sopwith Machines. Flight, 6. februar 1919, s. 163–174.
Bruce, J.M. The Sopwith Bat-Boat Part 1. Aeroplane Monthly, August 1991,Vol 19 No. 8. London:IPC. ISSN 0143-7240. s. 484–487, 500.
King, H.F. Fighting Breed...Forty Years of Sopwith and Hawker Aircraft.  Flight, 30. november 1951. s. 677–696.
London, Peter. British Flying Boats. Stroud, UK:Sutton Publishing, 2003. ISBN 0-7509-2695-3.
Mason, Tim. Tom Sopwith...and his Aeroplanes 1912-14. Air Enthusiast, Number Twenty, December 1982-mars 1983. Bromley, UK:Pilot Press. ISSN 0143-5450. s. 74–80.
Robertson, Bruce. Sopwith-The Man and his Aircraft. Letchworth, UK:Air Review, 1970. ISBN 0-900435-15-1.


== Referanser ==
Henrik Sedin

Henrik Sedin (født 26. september 1980 i Örnsköldsvik, Sverige) er en svensk ishockeyspiller. Sedin slo gjennom i Elitserien sammen med sin tvillingbror Daniel på slutten av 1990-tallet. VM-bronse 2013. På grunn av NHL-konflikten sesongen 2004/2005 returnerte Sedin-brødrene til Modo Hockey sammen med blant andre Peter Forsberg, Markus Näslund og Tommy Salo.


== Referanser ==


== Eksterne lenker ==
(en) Henrik Sedin – Olympedia 
(en) Henrik Sedin – Sports-Reference (OL-resultater – arkivert) 
(sv) Henrik Sedin – Sveriges olympiske komité 
(en) Henrik Sedin – Britisk Columbia Sports Hall of Fame 
(en) Henrik Sedin – National Hockey League (NHL) 
(en) Henrik Sedin – Eurohockey.com 
(en) Henrik Sedin – ESPN (NHL) 
(en) Henrik Sedin – Hockeydb.com 
(en) Henrik Sedin – Hockey-Reference.com 
(en) Henrik Sedin – Legends of Hockey
Markus Näslund

Markus Näslund (født 30. juli 1973 i Härnösand, Sverige) er en svensk tidigere ishockeyspiller. Han spilte for Modo Hockey i Elitserien og for Pittsburgh Penguins, Vancouver Canucks and New York Rangers i NHL.


== Referanser ==


== Eksterne lenker ==
(en) Markus Näslund – Olympedia 
(en) Markus Näslund – Sports-Reference (OL-resultater – arkivert) 
(sv) Markus Näslund – Sveriges olympiske komité 
(en) Markus Näslund – National Hockey League (NHL) 
(en) Markus Näslund – Eurohockey.com 
(en) Markus Näslund – Hockeydb.com 
(en) Markus Näslund – Hockey-Reference.com 
(en) Markus Näslund – Legends of Hockey 
(en) Markus Näslund – Eliteprospects.com 
(en) Markus Näslund – Eliteprospects.com (personale)
Erich von Stroheim

Erich von Stroheim (født Erich Oswald Stroheim, 22. september 1885 i Wien, død 12. mai 1957 i Paris) var en amerikansk regissør og skuespiller.Stroheim emigrerte til USA en gang mellom 1906 og 1909, og hadde noen strøjobber før han ankom Hollywood i 1914 og begynte å jobbe med film. Han var sønn av Benno Stroheim, en hattemaker som hadde flyttet til Østerrike fra Polen, og Johanna Bondy, som begge var troende jøder. Stroheim hevdet selv han var adelig og kom fra en gammel prøyssisk militærfamilie, men både Billy Wilder og Stroheims agent Paul Kohner benektet dette. De hevdet Stroheims dialekt tydet på at han kom fra lav byrd og den franske regissøren Jean Renoir gikk så langt som å si at Stroheim knapt kunne snakke tysk i det hele tatt.
Han var en av stumfilmens fremste regissører, men hans perfeksjonisme førte som oftest til budsjettoverskridelser og flere av hans filmer ble tatt fra ham og klippet om av studioene uten hans godkjenning. Konfliktene med produsenter og studiosjefer førte til at hans karriere som regissør ikke ble langvarig, men han fortsatte å jobbe som skuespiller, både i USA og Europa, fram til sin død.


== Filmografi (utvalg) ==


=== Som regissør ===
1919: Fristeren (Blind Husbands)
1920: Tre kvinder (The Devil's Pass Key)
1925: Gridskhetens Dæmon (Greed)
1922: Taapelige kvinder (Foolish Wives)
1923: Livets gjøglespill (Merry go round)
1925: Den glade enke (The Merry Widow)
1928: The Wedding March
1929: Dronning Kelly (Queen Kelly)


=== Som skuespiller ===
1915: En nasjons fødsel (The Birth of a Nation)
1916: Intoleranse
1918: Verdens hjerter (Hearts of the World)
1919: Fristeren (Blind Husbands)
1922: Taapelige kvinder (Foolish Wives)
1925: Den glade enke (The Merry Widow)
1932: Som du vil ha meg
1937: Forrådt
1938: Den store illusjon
1938: Chinaekspressen i fare
1939: Bak fasaden
1939: Kvinnefellen
1942: Hasard
1943: Veien til Cairo
1943: Overrasket ved daggry
1944: Storm over Lisbon
1948: Dødsdansen
1950: Sunset Boulevard
1952: Alrune
1953: Alarm i syd
1955: Napoleon


== Referanser ==


== Eksterne lenker ==
(en) Erich von Stroheim på Internet Movie Database 
(sv) Erich von Stroheim i Svensk Filmdatabas 
(da) Erich von Stroheim på Filmdatabasen 
(da) Erich von Stroheim på Scope 
(fr) Erich von Stroheim på Allociné 
(en) Erich von Stroheim på AllMovie 
(en) Erich von Stroheim hos Turner Classic Movies 
(en) Erich von Stroheim hos Rotten Tomatoes 
(en) Erich von Stroheim hos The Movie Database 
(en) Erich von Stroheim hos Internet Broadway Database
EGX

EGX (tidligere Eurogamer Expo) er en videospillmesse som arrangeres årlig i Storbritannia.


== Historie ==

Den første messen ble holdt på Old Truman Brewery som en del av London Games Festival 2008 og 4000 mennesker var der. I 2009 fant showet sted på Royal Armouries i Leeds og den Old Billingsgate Market i London i slutten av oktober. Arrangementet ble holdt ved Londons Earls Court i de neste 5 år fra 2010 til 2014. Etter at det ble bekreftet at lokalet skulle bli lagt ned, ble det annonsert at EGX ville flytte til Birminghams National Exhibition Centre som en del av en flerårlig avtale.I 2012 annonserte Eurogamer og Rock, Paper, Shotgun Rezzed, en PC- og indiespillmesse, som er skilt ut fra Eurogamer Expo. Rezzed ble første gang arrangert i Brighton Centre 6.-7. juli 2012. I september 2012 annonsert Eurogamer at Eurogamer Expo ville også være vert for en Rezzed-del.I oktober 2013 ble Eurogamer Expo omdøpt til EGX London, og Rezzed ble omdøpt EGX Rezzed.


== Datoer ==


=== Eurogamer Expo / EGX ===


=== Rezzed / EGX Rezzed ===


== Referanser ==


== Eksterne lenker ==
Offisielt nettsted
Jonas Kvalen

Jonas Kvalen (født 6. juni 1992, Volda) er en norsk volleyballspiller. Sesongen 2022/23 spiller Kvalen i den ukrainske PlusLiga-klubben Barkom-Kazjany Lviv. Kvalen spiller som diagonal. Kvalen er også norgesmester i sandvolleyball, han vant i 2021 NM sammen med Mathias Berntsen.


== Landslaget ==
Jonas Kvalen har spilt på norske landslag på både junior- og seniornivå. Blant annet i EM-kvalifiseringene i 2014 og 2016. Spesielt i 2016, var Kvalen en viktig bidragsyter på det norske laget.


== Klubbkarriere ==
Karrieren til Kvalen startet i KFUM Volda på Sunnmøre. I moderklubben vant han flere NM-titler på juniornivå. Men på seniornivå meldte han overgang til Førde Volleyballklubb, et av de største volleyballagene i Norge. Med Førde ble Kvalen nordisk mester i 2011. Sommeren 2012 skrev Kvalen sin første proffkontrakt, med den polske proffklubben AZS UWM Olsztyn. Etter ett år i den polske toppserien, returnerte Kvalen til Førde for sesongen 13/14, før han på nytt ble utenlandsproff. Det var den belgiske klubben VC Argex Duvel Puurs som hentet Kvalen sommeren 2014. Sesongen 14/15 i Belgia endte med sjuendeplass i grunnserien og åttendeplass i sluttspillet. For Kvalen personlig ble sesongen en suksess, ettersom han var den nest beste poengplukkeren i belgisk liga. Dette gjorde at den belgiske storklubben Prefaxis Menen hentet ham. Etter en sesong der, som blant annet inneholdt europacupspill, vendte Kvalen sommeren 2016 nesen videre mot Italia og italiensk volleyball.


== Referanser ==


== Eksterne lenker ==
(en) Jonas Kvalen – kategori av bilder, video eller lyd på Commons 
(en) Jonas Kvalen – Beach Volleyball Database 
(it) Jonas Kvalen – Lega Pallavolo Serie A (menn) 
(no) Tende håpet for Norge - NRK
(no) Kvalen satsar i Italia - MøreNytt
(no) Kvalen til belgisk volleyball - NRK
(no) Nytt steg for Kvalen - Sunnmørsposten
Bernt Staf

Bernt Staf (født 14. oktober 1945 i Enskede, død 28. juli 2002) var en svensk proggmusiker og visesanger. Hans mest kjente låter er trolig «Familjelycka», som førte til hans store gjennombrudd, og «Anita Transisto», begge fra tidlig i 1970-årene.


== Biografi ==
Staf vokste opp i Stockholm og tok realexamen ved Gubbängens gymnasium i 1961. Etter skolen arbeidet han som sjømann før han begynte som apotekassistent. Staf ble ansatt ved Farmaceutiska institutet hvor han parallelt med arbeidet utdannet seg til kjemiingeniør. Etter militærtjeneste i Flottan ombord på jageren Uppland forsørget han seg fra 1966 blant annet som ungdomsleder og gatesanger hvor han ble oppdaget av Fred Åkerström og Jojje Wadenius som tipset produsenten Anders Burman på plateselskapet Metronome.I 1970-årene ble Bernt Staf lagt merke til for sine politiske meninger. Staf hadde i bunnen et sosialistisk/kommunistisk samfunnssyn, men han hadde også stor sympati for Centerpartiets arbeid for en levende landsbygd og bedre livsmiljø. Staf kalte seg centerkommunist og ble medlem av Centerpartiet. I midten av 1970-årene framla han et forslag på Centerpartiets landsmøter om at Centern burde innlede et organisert samarbeid med Vänsterpartiet Kommunisterna. Han sammenliknet seg selv med en vannmelon – grønn utenpå, rød inni. På 1980-tallet gikk han over til det nydannede Miljöpartiet.


== Diskografi ==
När Dimman Lättar (1970)
Bernt Staf Live (1972)
Vingslag (1972)
Valhall (1973)
Vår Om Du Vill (1976) (Nyutgitt som CD på Ytf(r) i 2003)
Hycklarnas Paradis (1981)
Hammenhög Airport (1983)
Bernt Stafs bästa (1994)
Klockor (1996)
Guldkorn (Familjelycka och andra guldkorn 1970-72) (samle-CD utgitt i 2000)


== Referanser ==


== Kilder ==
Informasjon på samle-CD-en Guldkorn
Motioner till Centerns Ungdomsförbunds och Centerpartiets riksstämmor 1973-76


== Eksterne lenker ==
https://web.archive.org/web/20080213175355/http://www.progg.se/band.asp?ID=58
(en) Bernt Staf på Discogs 
(en) Bernt Staf på MusicBrainz